[{"text_idx": "#000000", "text": "Meremuuseum ja noorte huviklubid kutsuvad ainulaadsele perepu\u0308hapa\u0308evale \u201eNoored mudelimeistrid\u201c. Sellel osaledes saate tutvuda sajanditevanuse hobiga \u2013 laevamudelismiga."}, {"text_idx": "#000001", "text": "Ta\u0308napa\u0308eval on Eestis vo\u0303imalik laevamudelismi o\u0303ppida neljas noorte huviklubis: Tallinna Tondiraba Huvikoolis, Tallinna huvikeskuses Kullo, Viljandi Laevamudelistide Klubis ja Narva Noorte Meremeeste Klubis. Nende huviklubide o\u0303pilased ning juhendajad tulevad kokku meremuuseumi perepu\u0308hapa\u0308evale. U\u0308heskoos muuseumi ekspertidega pakuvad nad teie perele vo\u0303imaluse meisterdada laevamudeleid, juhtida vo\u0303istlusmudeleid ning hakata mudelimeistriks. Lisaks saate vo\u0303ita auhindu laevamudelite otsimisma\u0308ngus ja kuulata laevamudelismi ajalugu seda uurinud ekspertidelt."}, {"text_idx": "#000002", "text": "Perepu\u0308hapa\u0308ev toimub Lennusadama vesilennukite angaaris pu\u0308hapa\u0308eval, 8. jaanuaril kell 12-16 vastavalt alltoodud kavale. Kavandatud tegevused on mo\u0303eldud va\u0308hemalt 5-aastastele lastele ning nendest saab osa vo\u0303tta eesti ja vene keeles."}, {"text_idx": "#000003", "text": "Osalemiseks vajate vaid meremuuseumi pileteid. Ta\u0308iskasvanutel koos lastega on vo\u0303imalik kasutada perepiletit. Ma\u0308rkimisva\u0308a\u0308rseid soodustusi tagab ka MM kaart."}, {"text_idx": "#000004", "text": "Jooksva info leiate meremuuseumi Facebooki kontolt."}, {"text_idx": "#000005", "text": "12.00-16.00 Saate tutvuda laevamudelismi huviklubidega ja proovida nende juhendamisel oma ka\u0308tt laevamudelite ehituses"}, {"text_idx": "#000006", "text": "12.30-13.00 Na\u0308ete, kuidas laevamudelid vo\u0303istlevad"}, {"text_idx": "#000007", "text": "13.00-15.00 Saate vo\u0303istluseks meisterdatud laevamudeleid juhtida"}, {"text_idx": "#000008", "text": "13.00-14.00 On vo\u0303imalik tutvuda, milliste laevamudelitega ja millistel vo\u0303istlustel osaleda vo\u0303ib"}, {"text_idx": "#000009", "text": "14.00-15.00 Saate u\u0308levaate laevamudelismist Eestis selle ajaloole pu\u0308hendatud na\u0308itusel"}, {"text_idx": "#000010", "text": "15.00-15.30 Na\u0308ete, kuidas laevamudelid vo\u0303istlevad"}, {"text_idx": "#000011", "text": "15.30-16.00 Saate vo\u0303ita auhindu laevamudelite otsimisma\u0308ngus, mis on avatud kell 12.00-15.00"}, {"text_idx": "#000016", "text": "Isadepa\u0308eval tutvustab meremuuseum merepa\u0308a\u0308ste maailma"}, {"text_idx": "#000017", "text": "Meremuuseum korraldab isadepa\u0308eval perepu\u0308hapa\u0308eva \u201eMerepa\u0308a\u0308ste maailm\u201c. Selle ka\u0308igus saavad pisemad ja suuremad mereso\u0303brad tutvuda vetelpa\u0308a\u0308stjate, nende meeskonnaliikmeteks olevate vetelpa\u0308a\u0308stekoerte ning merepa\u0308a\u0308ste varustusega."}]